Aarhuus Stifts-Tidende, 1830-11-25
J den belgiske Nations Navn aabner den provisorriske Regjering National-Repræsentanternes Forsamling. Mine Herrer, De ere af Nationen overdragne at opføre paa Frihedens faste Grundvold den selskabelige Ordens nye Bygning, der skal sikre Belgien en varig Lykke. De vi bleve forenede med Holland, blev der, som bekjendt, forelagt visse af Magten betegnede Notabler en Grundlov, ikke for at undersøge, prøve, moderere og derefter af samme danne Betingelser for Fordraget imellem Folk og Statsoverhoved; men ene og alleneste for enten blindthen at anerkjende, eller gandske at forkaste den. Som man kunde vente af belgiske Borgeres Jndsigt og Oprigtighed, blev den forkastet; men mageløs Uretfærdighed erklærede den desuagtet for antaget, og en Konstitution, som Holland paabyrdede os, hvilte siden trykkende paa vort Fædreneland. Var denne Grundlov endda i alle sine Deele bleven oprigtig fuldbyrdet, saa havde den maaskee dog med Tiden og ved Hielp af de Fremskridt, ministeriel Vilkaarlighed tvang os til at gjøre paa den konstitutionelle Oppositions Bane, kunne udvirke Belgien Friheden. Men dette skeete ikke: Samvittighederne krænkedes; Underviisningen lagdes i Baand; Pressen nedværdigedes til et Redskab for Magten, eller paabødes Taushed; eensidige Beslutninger stempledes til Love; Petitionsretten miskjendtes; hele Magten opslugtes af enkelte Jndivider; et privilegeret Sprog blev os paabyrdet, de ukrænkelige Dømmere bleve ikke til Andet, end den herskende Magts Befuldmægtigede; Publiciteten og de Eedsvornes Ret undertrykkes, uhyre Gjeld gaves os, som Medgivt, ved Foreningen med Holland; Skatter, lige trykkende ved deres Størrelse og Fordeling, paalagdes; af :at komst. Codsessesen. Love bleve givne af Hollændere for Holland imod Belgien, der høist ufuldkomment repræsenteredes ved Generalstaterne; Sædet for alle høiere Collegier, alle vigtige Stats-Jnstituter var som fastmanet til Holland; de til Jndustriens Begunstigelse bestemte Fonds forødtes skam meligen; og endelig blev den meest oprørende Partiskhed, i Civil- og Militair=Embedernes Fordeling begaaet af en Regjering, i hvis Ører det belgiske Navn var forhadt; kort sagt, Belgien blev behandlet som en erobret Provinds, som en Kolonie; men Alt dette, mine Herrer, gjorde ogsaa en Revolution uundgaaelig nødvendig, og fremskyndede dens Udbrud. Saadanne retligen grundede Besværinger sikrede ogsaa dens heldige Udfald. Vi reiste os imod Despotismen til vore Rettigheders Gjenerlangelse; Tyranniet behandlede os som Oprørere. Vore i Gruus lagte Stæder, vore Oldingers og Qvinders grumme Mishandling, Krænkelserne af Menneskelighedens saavel som Krigens Love vidne end om vore Fjenders Vildhed, og lade os velsigne Folket, der befriede Landet fra dem. Frugten af denne Seier var vor Uafhængighed, Folket erklærede den gjennem sit Organ. Som Fortrolige med dets Ønsker, kaldtes De, mine Herrer, af den provisoriske Regjering, som Nationens Udvalgte, til at fastsætte og for stedse grunde denne Uafhængighed. Men indtil De kunde løse denne Opgave var et Virksomheds=Middelpunct fornødent, for at tilfredsstille Statens meest trængende Fornødenheder. En provisorisk Regjering traadte sammen, og erstattede for Øieblikket Mangelen af en anden Magt. Nødvendigheden af, at der maatte være en Regjering, retfærdiggjorde dens Existence. Folkets Samtykke stadfæstede den. Alt skulde gjøres, tilveiebringes og omdannes; indbyrdes Forvaltning, Justits, Finantser, Armee, Borger=Garde, paa hvilken alle nyere Stater herefter ville støtte sig. Dem, mine Herrer, tilkommer det nu at dømme, om det er lykkedes os, ved de Midler, der stode til vor Tjeneste, at berede Belgien en Fremtid, fuld af Held og Kraft. Vore Handlinger, mine Herrer, ere aabenbare, og Nationen har billiget dem. Slagterskattens Ophævelse, Criminal=Procedurens Offentlighed, Stokkepryglenes Afskaffelse, Valget af Local=Autoriteterne, det directe Valg af Kongressens Medlemmer, General=Politie=Directeurens og det høie Polities Undertrykkelse, den dramatiske Kunsts Frihed, Lotteriets Ophævelse, Local=Budgetternes Offentlighed, og almindelig Trykke-, Underviisnings-, Associations og Religionsfrihed: dette ere de Hoved foretagender, hvori med den provisoriske Regjering fremtræder for Nationen og dens Repræsentantere. Det befriede Belgien maa nu grunde sin Uafhængighed paa sine egne Kræfter, ved stedse at holde sig beredt til at bekæmpe Enhver, der vil antaste dens Ret. Fra 5 store Magter have vi imidlertid nylig modtaget officielle Meddelelser, som vi skatte og lykkelige ved, paa denne høitidelige Dag at kunne forelægge Dem. Mine Herrer, De skulle fuldende hvad vi have begyndt. Grunder vor Lykkesbygning paa vores Alles Frihed og Liighed for Lovene, og paa det strængeste Sparsomheds-System. Maatte Nationen ved vor Revolution blive forsat i en bedre Tilstand, maatte Statsbyrderne lettes, Gageringen formindske, de unyttige Embeder og ufortjente Pensioner bortfalde, og saaledes vort nationale Gjenfødelsesværk vorde fuldkomment. Og, mine Herrer, hvor man endog vil stille os hen, alle vore Ønsker, Hjelpemidler, Anstrængelser, skulle dog sigte til at understøtte dette fædrenelandske Værk, efter hvis Fuldendelse vi ville prise os lykkelige ved at træde tilbage blandt Folket, som vandt Seieren og sikrede dens Velgierninger. J det belgiske Folks Navn være National-Kongres. sen hermed installeret.